Jegyzőkönyv

ELTE TTK Kari Ösztöndíj Bizottság (KÖB), 2011. szeptember 6-i ülés

Jelen vannak:

László Dorina, szavazati joggal HÖK szociális elnökhelyettes, a KÖB elnöke

Darvas Alexandra, szavazati joggal tag, a HÖK biológia szakterület delegáltja

Radnai Tamás, szavazati joggal tag, a HÖK fizika szakterület delegáltja

Finder Balázs, szavazati joggal tag, a HÖK földrajz- földtudományi szakterület delegáltja

Lövei Klára, szavazati joggal tag, a HÖK kémia szakterület delegáltja

Fórizs Dorottya, szavazati joggal tag, a HÖK matematika szakterület delegáltja

Török Gabriella, szavazati joggal tag, az ELTE TTK Tanulmányi Osztály vezetője

Tóth Róza, szavazati joggal tag, a HÖK esélyegyenlőségi biztosa

Sándor Máté Csaba póttag, HÖK fizika szakterület

Végh Tamás póttag, HÖK kémia szakterület

Tischler Orsolya póttag, HÖK földrajz- földtudományi szakterület

Gyüre Zsolt póttag, HÖK környezettudományi szakterület

Kovács Fanni ellenőrző bizottság

Adorján Gábor ellenőrző bizottság

Napirendi pontok:

1. Bejelentések
2. Doktoranduszok kérdése a rendszeres pályázatoknál
3. Egyszeri és rendkívüli pályázatok elbírálása
4. Szoctám-teszt
5. Az E-szoctám bíráló felületének bemutatása

A napirend elfogadva: **8 igen, 0 nem, 0 tartózkodás**

A napirendi pontok tárgyalása

1) Bejelentések

László Dorina bemutatja a Tóth Rózát, a HÖK új esélyegyenlőségi biztosát, aki tisztségénél fogva a KÖB szavazati jogú tagja.

2) Rendszeres pályázatok, doktorandusz kérdés

A rendszeres pályázatokra a doktoranduszok is hasonlóan pályázhatnak, mint az alap- és mesterképzésben részt vevő hallgatók.

A KÖB (**8 igen, 0 nem , 0 tartózkodás mellett**) támogatta, hogy a rendszeres sport ösztöndíj bírálásánál az első éves hallgatóknál csak a 2011. augusztus 1. után született eredmények vehetők figyelembe.

*- Megérkezett Radnai Tamás tag, a HÖK fizika szakterület delegáltja*

A KÖB (**9 igen, 0 nem , 0 tartózkodás mellett**) úgy határozott, hogy a rendszeres közéleti ösztöndíj pályázati kiírásán nem kíván változtatni.

A rendszeres tudományos ösztöndíj tárgyalásánál vita alakult ki, a doktorandusz kérdést illetően, miszerint a doktoranduszok, alap- és mesterképzésen részt vevő hallgatókkal történő összevetése a pályázatok elbírálásánál hátrányosan érintené az utóbbi csoportot.

Felmerült, hogy a pontrendszerbe egy szorzót kellene beépíteni, amivel kompenzálható az egyenlőtlen elbírálás.

Török Gabriella és Sándor Máté Csaba javaslatot tett a források elkülönítéséről.

Radnai Tamás javaslata szerint külön pályázatot kell kiírni a doktorandusz hallgatóknak és külön pályázatot kell kiírni az alap- és mesterképzésen részt vevő hallgatóknak.

*- Megérkezett Tischler Orsolya póttag, a HÖK kémia szakterület delegáltja*

Vita folytatódik a forrásmegosztásról:

Radnai Tamás szerint a források hallgatói létszám arányos elkülönítése nem jó megoldás, a pályázatarányos elosztást javasolja.

Végh Tamás felveti, hogy érdemes a felosztást úgy kialakítani, hogy az alapszakos hallgatókra is külön forrásrészt különítünk el.

Török Gabriella szerint a vitát akkor érdemes lefolytatni, ha már ismerjük a pályázatokra adható pontszámokat.

A KÖB (**9 igen, 0 nem, 0 tartózkodás mellett**) az alábbiak szerint módosítja a rendszeres tudományos ösztöndíj kiírását: A doktoranduszokra is ugyan az a pontrendszer vonatkozik, mint az alap- és mesterképzésen részt vevő hallgatókra,azonban a doktoranduszok pályázatait a végeredmény megállapításánál külön kezeli a KÖB.

*- Távozott Török Gabriella tag, az ELTE TTK tanulmányi osztály vezetője*

3) Egyszeri és rendkívüli pályázatok elbírálása

Az 5-ös számú rendkívüli szociális támogatás pályázatot a KÖB (**5 igen, 0 nem, 3 tartózkodás mellett**) támogatja, a megítélt összeg (**6 igen, 0 nem, 2 tartózkodás mellett**) 10000 Forint.

A 8-as számú rendkívüli szociális támogatás pályázatra a KÖB (**5 igen, 0 nem, 3 tartózkodás mellett**) 20000 Forintot ítélt meg.

A 12-es számú rendkívüli szociális támogatás pályázatot a KÖB (**8 igen, 0 nem, 0 tartózkodás mellett**) támogatja, a megítélt összeg (**6 igen, 0 nem, 2 tartózkodás mellett**) 25000 Forint.

A 13-as számú rendkívüli szociális támogatás pályázatot a KÖB hiányosnak ítélte. A pályázót felszólítja, hogy a család jövedelmeit tisztázza (mellékállásra kapott jövedelem, utolsó 3 havi jövedelem).

4) Szoctám-teszt

A köb tagjai egy tesztet írtak, amivel a szociális elnökhelyettes ellenőrzi, hogy a KÖB tagjai és póttagjainak felkészültsége megfelel-e, a rendszeres szociális támogatás bírálásában történő részvételhez.

5) Az E-szoctám bíráló felületének bemutatása

László Dorina bemutatja a KÖB-nek az E-szoctám bíráló felületét és ismerteti a pályázatok elbírálásának menetét.

Az ülést a szociális elnökhelyettes 21 órakor bezárta.